open-index/open-wikipedia-markdown huggingface dataset:
Akerselvallmenningen

**Akerselvallmenningen** er en allmenning med Akerselva og parkmessig opparbeidede bredder, som går nord–sør i Bjørvika, sør for sporområdene på Oslo sentralstasjon.

## Beliggenhet

Allmenningen begynner i nord ved Trelastgata og sporområdene på Oslo sentralstasjon, krysser Dronning Eufemias gate og Operagata og ender i syd i Bjørvika. Nord for allmenningen løper elven gjennom en 400 meter lang kulvert. Vest for allmenningen nord for Dronning Eufemias gate ligger Nylandsveien og kontorbygget der blant andre Ernst & Young holder til, mot øst ligger bygningsrekken Barcode. Vest for allmenningen mellom Dronning Eufemias gate og Operagata kommer Deichmanske bibliotek. På vestre bredd syd for Operagata ligger Den Norske Opera & Ballett og den lille firkantede øya Snelda med bygningen Sukkerbiten, på østbredden Paulsenkaia, der det kommer boliger og det nye Munchmuseet lengst syd. 
Under ytterste del av allmenningen går Operatunnelen.

## Utforming

Kommunen etablerte i 2015 allmenningen nord for Operagata som et «parkmessig byrom av høy kvalitet som tydelig fremtrer som en del av grøntdraget langs Akerselva, som tilrettelegger for rekreasjon i tilknytning til vannet, for opphold i sammenheng med tilgrensende bebyggelse, samt for fotgjengertrafikk mellom Oslo S og Bjørvika. Planen sikrer en reetablering av Akerselva som et åpent elveløp på sjøvannivå sør for sporområdet på Oslo S». Denne delen av allmenningen er 4,5 dekar, mens hele vil bli 10,5 dekar. Bryggene på østre bredd er lagt til rette for opphold og at småbåter kan legge til. Det er laget et kunstig fossefall. SLA a/s designet allmenningen, Skanska var entreprenør og kontrakten for anlegget var 37 mill. kr. 
Byromsprogrammet for allmenningen legger opp til kajakk- og kanopadling, fisking og andre sportslige aktiviteter langs breddene.

Som del av allmenningen ble de fem skulpturene «Fellesskap» av Nico Widerberg, hver opp til 1500 kilo og to meter høye, satt opp på gatenivå i 2015. Skulpturene står på en 10 x 3 meter plate av larvikitt og er gitt av Coop Norge.

Den sydlige delen av allmenningen er planlagt ferdigstilt samtidig med Munchmuseet i 2019.

Akerselvallmenningen ble nominert til Oslo bys arkitekturpris i juni 2016.

## Referanser


## Galleri
 
File:Akerselvallmenningen østbredd ved Barcode.jpg|Akerselvallmenningens østbredd med fossefall og oppholdsareal nord for Dronning Eufemias gate.
File:Akerselvallmenningen sett nordover fra Operagata.jpg|Allmenningen sett nordover fra Operagata mot Dronning Eufemias gate. Nico Widerbergs skulpturgruppe *Fellesskap* til venstre.
File:Akerselvas utløp sett mot Barcode.jpg|Akerselvas utløp, 2011.
File:Akerselvas utlop sett fra kulverten.jpg|Akerselvas utløp sett mot syd, 2011.


## Eksterne lenker
* 
* Historiske bilder: Akerselvas utløp, 1925–30., Akerselvas ved Nylands verksted, 1937, fra oslobilder.no (lest 12. januar 2016)
* ''Byrumsprogram Akerselva.'' Bjørvika Infrastruktur A/S, 2005. Utarbeidet av Gehl Architects, København. 43 sider, pdf. (lest 12. januar 2016)
Markhaba Säbïjeva

**Markhaba Säbïjeva**, også kjent som **Markhaba Säbï**, (kasakhisk: Мархаба Сәбиева, russisk: Мархаба Сабиева) er en kasakhisk vokalist og låtskriver. Hun ble nasjonalt kjent etter sin deltakelse i *[[The Voice (TV-program)|Kasakhstans stemme]]* i 2013. I 2014 ble Säbïjeva nummer tre i Den internasjonale konkurransen for utøvere av popmusikk på   og senere samme år vant hun Diamond Voice i Praha.

I 2014 og 2015 deltok Säbïjeva i Kasakhstans nasjonale finaler for å velge representant til Tyrkvisjonens sangkonkurranse. Hun skrev teksten til Kasakhstans bidrag i Bala Türkvizyon i 2015, «Samğa», som ble nummer to i konkurransen etter å ha blitt fremført av Erkin Tursynkhan.

## Referanser
Bedford Aerodrome

**Bedford Aerodrome**  ligger 5 nautiske mil, 9 km nord for Bedford, i Bedfordshire, England. Flyplassen er privat eid. Den var tidligere kjent som militærflypassen Thurleigh.
MOD Boscombe Down

**MOD Boscombe Down** er en flyplass for testing og utprøving av fly og flyrelatert utstyr. Den ligger i Amesbury i Wiltshire, England. Biscombe Down drives og administeres av QinetiQ, en organisasjon dannet i kjølvannet av splittelsen av Defence Evaluation og Research Agency i 2001. Begge lå under Storbritannias forsvarsministerium. Den er base for the Empire Test Pilots School.

Testing av fly her begynte da dette ble overført fra RAF Martlesham Heath i august 1939, like før andre verdenskrig brøt ut. På den tiden var flyplassen kjent som RAF Boscombe Down.

Flyplassen har vært åsted for mange betydningsfulle fremskritt innen britisk luftfart og luftfartsindustri, inklusive mange fly benyttet i de britiske militære styrker siden andre verdenskrig. Eksempler på dette er jomfruturen med English Electric, model P 1, forløperen til English Electric Lightning, Folland Gnat og Midge, Hawker P.1067 (prototypen til Hunter), Westland Wyvern og BAC TSR.2. Flyplassen var tidligere base for School of Aviation Medicine.

## I dag
Flyplassen har to rullebaner, den den ene på 3&nbsp;212&nbsp;m og den andre på 1&nbsp;914&nbsp;m. Den er base for en helikopterskvadron, «Fast Jet Test Squadron» og flere andre enheter som «Heavy Aircraft Test Squadron», «Handling Squadron» og «Empire Test Pilots School».. Den er i dag base for Southampton University Air Squadron.

Boscombe Down er blitt forbundet med rykter om et hemmelig prosjekt fra USA. (En hendelse 26. september 1994 da et topp hemmelig amerikansk spionfly havarerte på Boscombe Down. Bevis er sparsomme og hendelsen ble benektet både fra engelsk og amerikansk side.)

I oktober 2007 ble det offentliggjort at RAF Boscombe Down skulle få status som en «Quick Reaction Alert» (QRA)-flyplass fra tidlig i 2008. Jagerfly herfra skulle kunne dekke luftrommet over sør- og Sørvest-England døgnet rundt.

En godt bevart romersk likkiste ble funnet vest for flyplassen i 2007, på området som fikk navnet «Archers Gate».

## Referanser
Marsboeren

***Marsboeren*** (originaltittel ***The Martian***) er en roman av Andy Weir, utgitt på eget forlag i 2011 og deretter av Crown Publishing Group i 2014. Romanen ble filmatisert i 2015 (''The Martian'') med regi av Ridley Scott.

## Handling
Under et bemannet oppdrag til Mars, blir astronauten Mark Watney antatt død etter en voldsom storm og etterlatt av mannskapet sitt. Men Watney har overlevd og er nå strandet og alene på en fiendtlig planet. Med bare magre forsyninger er han nødt til å utnytte både oppfinnsomhet, smarthet og ånd for å livnære seg og finne en måte å signalisere til jorden at han er i live.

## Referanser
Jang Ji-won

**Jang Ji-won** (født 30. august 1979) er en sørkoreansk tidligere taekwondoutøver.

Hun representerte landet sitt under Sommer-OL 2004 i Athen, der hun tok gull. 

## Referanser


## Eksterne lenker
*
Innesperret

***Innesperret*** (islandsk tittel: «*Ófærð*», engelsk tittel: «*Trapped*») er en islandsk krimserie regissert av Baltasar Kormákur og produsert av RVK Studios. Etter fremvisning under Toronto internasjonale filmfestival 20. september 2015 hadde serien premiere på den islandske TV-kanalen RÚV 27. desember 2015. Serien er anslått å være tidenes dyreste serieproduksjon som er innspilt på Island. I Norge hadde den premiere på NRK1 11. januar 2016.

## Handling
En internasjonal ferge ankommer den lokale havnen i Seyðisfjörður, en liten rolig og avsidesliggende by i Austurland på Island. Kort tid etter blir et lemlestet lik plukket opp i fjorden. Byens politiinspektør Andri (spilt av Ólafur Darri Ólafsson) igangsetter umiddelbart etterforskning av hendelsen, og under mistanke om at morderen kan befinne seg på fergen får ingen ombord gå i land. Situasjonen med internasjonale implikasjoner trappes opp da en kraftig snøstorm truer med å isolere hele byen fra omverdenen.

## Medvirkende
* Ilmur Kristjánsdóttir som Hinrika
* Ingvar Eggert Sigurðsson som Ásgeir
* Ólafur Darri Ólafsson som Andri
* Lilja Nótt Þórarinsdóttir som María
* Steinunn Ólína Þorsteinsdóttir som Aldís
* Jóel Sæmundsson som Þór Snædal
* Nína Dögg Filippusdóttir som Agnes
* Þorsteinn Bachmann som Sigurður
* Bjarne Henriksen som Carlsen
* Sigrún Edda Björnsdóttir som Kolbrún
* Pálmi Gestsson som Hrafn
* Þorsteinn Gunnarsson som Eiríkur
* Björn Hlynur Haraldsson som Trausti
* Kristján Franklin Magnúss Guðni
* Guðjón Pedersen Bárður
* Jóhann Sigurðarson som Leifur
* Sigurður Skúlason som Rögnvaldur
*Kingsford Siayor som Ebo

## Produksjon
I 2015 anslo den islandske avisen DV serien til å være tidenes dyreste serieproduksjon som er innspilt på Island, med en estimert samlet produksjonskostnad på 1 milliard islandske kroner. Tidligere kostbare innspillinger har ligget på mellom 100-200 millioner islandske kroner. EUs kulturelle program Kreativt Europa støttet prosjektet med 75 millioner islandske kroner.

Den første sesongen, som består av 10 episoder, ble i hovedsak filmet i Siglufjörður i perioden januar til mai 2015. Enkelte scener ble spilt inn i Reykjavík i desember 2014. Golden Globe-vinner Jóhann Jóhannsson har komponert musikken.

## Kringkasting
Serien hadde sin første premiere på den islandske allmennkringkasteren RÚV 27. desember 2015. I forkant av premieren ble en forhåndsvisning av seriens første episode vist under Toronto internasjonale filmfestival 2015 som en del av festivalens nye kategori «*Primetime*» hvor de beste internasjonale TV-serier kåres. I Norge hadde den premiere på NRK1 11. januar 2016.

Seerrettighetene til serien ble solgt til en rekke land og serien kringkastes i Irland av allmennkringkasteren RTÉ2, i Frankrike av France Télévisions, i Norge av NRK på NRK1, i Danmark av DR på DR2, i Storbritannia av BBC på BBC Four, og i Tyskland av ZDF.

## Referanser


## Eksterne lenker
*
Hikarunix

**Hikarunix** er en tidligere LIVE-CD Linux-distribusjon for x86-arkitekturen som var basert på Debian. Distribusjonen var en videreutvikling av Damn Small Linux, som også er et Debian-derivat.

Versjon 0.2 ble lansert 22. november 2004. Siste versjon var 0.4 som ble lansert 20. september 2005.

## Eksterne lenker
Hikarunix ved DistroWatch
Sonia Reyes

**Sonia Reyes** (født 1977) er en spansk tidligere taekwondoutøver.

Hun representerte landet sitt under Sommer-OL 2004 i Athen, der hun ble nummer 4. 

## Referanser


## Eksterne lenker
*
Margarita Mkrtsjan

**Margarita Gegamovna Mkrtsjan** (russisk Маргарита Гегамовна Мкртчян, født 6. april 1981 i Voronezj, død 11. juli 2013 i Karatsjajevo-Tsjerkessia) var en russisk taekwondoutøver.

Hun representerte landet sitt under Sommer-OL 2004 i Athen, der hun ble nummer 7.

Mkrtsjan omkom i en bilulykke i 2013.

## Referanser


## Eksterne lenker
*
HandyLinux

**HandyLinux** er en fransk Linux-distribusjon som er basert på Debian. Distribusjonen er basert på Debian, har lave maskinkrav og er egnet på maskinvare som ikke lenger støttes av andre operativsystemer. Den er også egnet for eldre folk som ikke besitter ferdighetene til å bruke alle egenskapene hos de siste operativsystemer.

HandyLinux finnes i avarter for både 32-biter og 64-biter x86-arkitektur.

Versjon 1.6 ble lansert 14. juli 2014. Siste versjon er 2.2 som ble lansert 6. september 2015. 

## Referanser


## Eksterne lenker
* HandyLinux ved DistroWatch
Oskarshamn flyplass

**Oskarshamns flygplats** (IATA: **OSK**,&nbsp;ICAO: **ESMO**) var en regional flyplass 12 km nord for Oskarshamn ved E22. Flyplassen tilhører Oskarshamns Utvecklings AB som igjen er eid av Oskarshamns kommune. Flyplassen ble bygget i 1970 med en rullebane, 900 m lang. Den er forlenget flere ganger og er nå på 1&nbsp;500 meter og bredden er 30 meter. Banen hadde da den ble lagt ned et fullstendig instrumentlandingssystem (ILS). Kommersiell passasjoertransport opphørte i juni 2014.

## Se også
* Clay Pigeons

## Referanser


## Eksterne lenker
* Oskarshamn Airport
* Oskarshamn flygklubb
Trapped

**Trapped** kan vise til:

* Dokumentarserien *Trapped* fra National Geographic Channel, se ''Fanget'' (TV-dokumentar) 
* Engelsk tittel på den islandske TV-serien *Ófærð*, se *[[Innesperret]]*
Webconverger

**Webconverger** er en Linux-distribusjon som er basert på Debian. Den er konstruert for å bootes Live fra CD-ROM eller USB, men kan også installeres på en harddisk. Distribusjonen ble lansert ene og alene for å gi tilgang til internett, og brukes vanligvis digital skilting og Web kiosker. Webconverger er konstruert for å kjøre på x86-arkitekturen.

Første versjon ble lansert i 2007. Siste versjon er 35.0 og ble lansert 19. mai 2016.

## Referanser
Kunstspill

Et **kunstspill** (engelsk: *art game*) er et videospill av interaktiv og digital art, og designet ikke bare for å være underholdende eller morsom. Ordet ble først brukt i akademia i 2002, og har siden begynt å referere til videospill som fremhever kunst og skal få en reaksjon ut av spilleren. Kunstspill er per definisjon interaktive, vanligvis med eller mot datamaskinen, en selv eller andre spillere, og er resultatet av kunstnerisk intensjon. Slike spill pleier også i bli lagd for å se unike og uvanlige ut, for å skille seg ut fra mer tradisjonelle videospill.
 
Kunstspill er ofte ansett som en måte å vise at videospill kan være kunst, men har ofte blitt utsatt for kritikk.

## Referanser
Irina Kaydashova

**Irina Kaydashova** (født 1985) er en usbekisk tidligere taekwondoutøver.

Hun representerte landet sitt i Sommer-OL 2004 i Athen, der hun ble nummer 9. 

## Referanser


## Eksterne lenker
*
Grml

**Grml** (/ˈɡrɛməl/) er en Linux-distribusjon som er basert på Debian. Den kjører hovedsakelig fra en Live-CD, men kan også kjøre fra USB.  Grml egner seg bra for system-administratorer and andre brukere av tekstverktøy. Den inkluderer vindussystemet X og noen få andre minimalistiske vindusbehandlere, deriblant wmii, Fluxbox og openbox. Mozilla Firefox følger også med distribusjonen.

## Referanser
Torp (TV-program)

***Torp*** er et norsk samtale- og aktualitetsprogram ledet av Ole Torp og sendt på NRK2 fra 2016 til 2020. Programmet gikk opprinnelig på tirsdagskvelder, først på NRK2 og noen timer senere i reprise på NRK1.

Premieren ble sett av 272 000.

Den første gjesten var Brynjar Meling, mens den siste gjesten var Gro Harlem Brundtland.

## Referanser


## Eksterne lenker
*
Cyrioides

***Cyrioides*** er en artsrik gruppe av biller som hører til familien praktbiller (Buprestidae).

## Utseende
Ganske store (25-40 millimeter), avlange, blankt svarte praktbiller uten metallisk glans. De fleste av artene har gule eller oransje tegninger.

## Levevis
Disse billene er knyttet til busker og trær i slekten *[[Banksia]]* (Proteaceae).

## Utbredelse
Slekten er utbredt i Australia.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Epistomentini Levey, 1978
******* Slekten *Cyrioides* Carter, 1920
******** *[[Cyrioides australis]]* (Boisduval, 1835) - (Østlige Australia)
******** *[[Cyrioides cincta]]* (Carter, 1908) (Queensland)
******** *[[Cyrioides elateroides]]* (Saunders, 1872) (sørvestlige Western Australia)
******** *[[Cyrioides imperialis]]* (Fabricius, 1801) - (Østlige Australia og Tasmania)
******** *[[Cyrioides sexspilota]]* (Carter, 1920) (Queensland)
******** *[[Cyrioides vittigera]]* (Laporte & Gory, 1835) -(Western Australia)

## Referanser


## Eksterne lenker
* 
* Bilde av ''Cyrioides australis''
* Bilde av ''Cyrioides elateroides''
Luo Wei

**Luo Wei** (født 23. mai 1983) er en kinesisk tidligere taekwondoutøver.

Hun representerte landet sitt under Sommer-OL 2004 i Athen, der hun tok gull. 

## Referanser


## Eksterne lenker
*
Rudolstadt

**Rudolstadt** er en by i den tyske delstaten Thüringen. Den ligger ved elva Saale, noen kilometer nord for byen Saalfeld.

## Historie
Rudolstadt ble først nevnt i et dokument fra rundt år 776, og har hatt byrettigheter siden 1326. Byen kom i besittelse av greven av Schwarzburg rundt 1340. Byen ble hovedstaden i fyrstedømmet Schwarzburg-Rudolstadt. Som en del av det kulturelle triangel Weimar, Jena og Rudolstadt, blomstret byen, og knyttet til seg kjente diktere og vitenskapsmenn, som Friedrich Schiller, Johann Wolfgang von Goethe, Johann Gottlieb Fichte, Wilhelm og Alexander von Humboldt. Også musikere og komponister, som Richard Wagner, Franz Liszt og Niccolò Paganini, samt grunnleggeren av den første barnehagen, Friedrich Fröbel.

Bortsett fra porselensproduksjonen, grunnlagt i 1762, kom industrialiseringen sent til Rudolstadt.  Byen var for det meste bebodd av godseiere som hadde store landeiendommer utenfor byen. Jernbanen ble bygget i 1874.  Friedrich Adolf Richter etablerte en fabrikk som produserte medisin, samt byggeklosser for barn, kjent under varemerket «Anker Steinbaukasten».
Etter at fyrstedømmet opphørte i 1918, ble byen i 1922 *Kreisstadt*. I 1935 ble det bygget en fabrikk for produksjon av syntetiske fibre. Den kjemiske industrien er fortsatt viktig for byen.

 
## Referanser


## Eksterne lenker
*
Ineabelle Díaz

**Ineabelle Díaz** (født 4. januar 1974) er en puertoricansk tidligere taekwondoutøver.

Hun representerte landet sitt under Sommer-OL 2004 i Athen, der hun ble nummer 5. 

## Referanser


## Eksterne lenker
*
Andy Weir

**Andrew Taylor Weir** (født 1972) er en amerikansk forfatter, internasjonalt kjent for debutromanen *[[Marsboeren]]* (original tittel: *The Martian*) som han gav ut på eget forlag i 2011. Boken ble filmatisert i 2015 med blant andre Matt Damon, Jessica Chastain og Aksel Hennie i rollene. I 2017 gav han ut science fiction-romanen *[[Artemis (roman)|Artemis]]*. I 2021 gav han ut science fiction-romanen Project Hail Mary.

## Verk
* *[[Marsboeren]]* (2011)
* *[[Artemis (roman)|Artemis]]* (2017)
* Project Hail Mary (2021)

## Referanser


## Eksterne lenker
* 
*
Victoria Tower

**Victoria Tower** er et tårn ved Palace of Westminster i London. Tårnet er 98,5 m høyt, og er dermed høyere enn Elizabeth Tower (96,3 m).

## Referanser


## Eksterne lenker
*
Dani Hatakka

**Dani Hatakka** (født 1994) er en finsk fotballspiller som spiller for den finske klubben Seinäjoen Jalkapallokerho.

Hatakka kan bekle flere posisjoner på banen, men han har som regel spilt høyreback i sine kamper for FC Honka og KuPS. Hatakka startet sin seniorkarriere for FC Honka hvor han spilte 44 kamper. Han hadde også et kort utlån til AC Oulu i 2013 der han spilte 8 kamper. I 2015 signerte han for KuPS og han noterte seg for 29 kamper. 8. januar 2016 signerte han gratis for SK Brann etter at han ikke ønsket å fornye kontrakten med KuPS.

Hatakka har representert Finland på alle aldersbestemte landslag fra U15 til U21.

## Spillerkarriere
### FC Honka
Hatakka spilte sin første offisielle kamp for FC Honka i den finske ligacupen 10. februar 2012. Han fikk sin debut i Veikkausliga 15. april 2012 i kampen mot Vaasan Palloseura.

Hatakka startet sin karriere i FC Honka hvor han spilte fra han var 6 år til han var 20 år. Dette inkluderte også spill for deres B-lag Pallohonka som spiller på nivå 3 i Finland. Han opplevde i 2012 å bli cupmester med FC Honka. Han spilte 3 sesonger for A-laget, dessverre førte økonomiske problemer til at klubben ikke lengre kunne lønne sine spillere og Hatakka forlot klubben. Klubben mistet senere lisensen og ble degradert til nivå 3 i Finland.

### AC Oulu
I mai 2013 gikk Hatakka på lån til AC Oulu i 1.divisjon, det nest øverste nivået i finsk fotball. Låneperioden varte til juni 2013 og Hatakka spilte kun åtte kamper for klubben. Etter oppholdet returnerte Hatakka til FC Hona hvor han spilte resten av sesongen.
### KuPS
FC Honka ble fratatt lisensen etter økonomiske problemer i forkant av 2015-sesongen og ble derfor degradert til 3. divisjon. Hatakka valgte å forlate klubben og signerte offisielt for KuPS i Veikkausliga. 1. januar 2015. Han spilte 29 kamper for klubben uten å score mål.

### SK Brann
8. januar 2016 ble det klart at SK Brann hadde sikret seg Hatakka gratis fra finske KuPS. Dani Hatakka signerte en toårskontrakt med Brann. Han ble tildelt draktnummer 26. Han var tiltenkt en rolle som utfordrer til Amin Nouri på høyrebacken. Den 11. august 2016 ble han blir leid ut til Hødd resten av sesongen.   

### SJK
15. mars 2017 ble det klart at Hatakka skulle spille resten av sesongen på lån hos den finske klubben SJK.   
## Landslagsspill
Han har spilt for alle finske aldersbestemte landslag fra U15 til U21. Hatakka har ennå ikke debutert for det finske herrelandslaget.

Totalt har Hatakka spilt 62 kamper for aldersbestemte landslag og notert seg for ni mål.

## Referanser


## Eksterne lenker
* 
* «Dani Hatakka», profil på Branns hjemmeside.
* «Dani Hatakkas fortid», artikkel på BT.no
Kali Linux

**Kali Linux** er en Linuxdistribusjon som er basert på Debian. Den blir vedlikeholdt og finansiert av Offensive Security Ltd. og er konstruert for digital kriminalteknikk og penetrasjonstester.

Første versjon ble lansert 14. mars 2013. Siste versjon er nå 2025.3 som ble gjort tilgjengelig den 23. september 2025

## Referanser


## Eksterne lenker
Kali Linux ved DistroWatch
Ulteo

**Ulteo** er et fransk programvareselskap som utvikler fri og åpen programvare for virtuelle skrivebordsmiljø. Selskapet ble grunnlagt i 2006 og har sitt hovedsete i Caen, i departementet Calvados i Frankrike. Det har et senter for forskning og utvikling i Colombelles.

Blant de tidligere produktene til selskapet var Ulteo Virtual Desktop, som ble lansert i 2008. Dette var en Debian-basert distribusjon av Linux-applikasjoner og Cooperative Linux som gjorde det mulig for  Linuxprogrammer å kjøre på et system med Microsoft Windows.

## Referanser
Vyatta

**Vyatta** er et amerikansk IT-selskap som utvikler programvare for rutere, virtuelle brannmurer og virtual private network for internett. Selskapet ble grunnlagt i 2005. I mars 2006 lanserte selskapet en spesialisert Linux-distribusjon basert på Debian med nettverksprogrammer som eksempelvis Quagga og OpenVPN. Distribusjonen har en standardisert konsoll, som lignet på konsollen til JUNOS og Cisco IOS. Distribusjonen kjører på 32-biter og 64-biter x86.

I oktober 2013 startet en uavhengig gruppe en fork av distribusjonen, under navnet  VyOS.

## Referanser
VyOS

**VyOS** er en Linux-distribusjon som er basert på Debian. Den er en fork av den tidligere Linux-distribusjonen Vyatta. Distribusjonen kjører på 32-biter og 64-biter x86.

Første versjon ble lansert 22. desember 2013 og det kommer regelmessig nye versjoner.

## Referanser
Örnahusen

**Örnahusen** er et mindre sted i Östra Hoby sogn i Simrishamn kommune i Sverige, omtrent midt på Österlens sydøstre kyst. 

I Örnahusen finnes blant annet bakeri, snekkere, kunstnere, turoperatører, salg av indiske sarier, grønnsaksselgere, keramikere. Hvert år, oftest i juli da alle sommergjester har kommet, samles folk til byfest. Det dekkes langbord for alle, fastboende og feriegjester.

## Historie
Den 24. mai 1944 havarerte en Boeing B-17 Flying Fortress med navnet Clay Pigeons i havet utenfor Örnahusen. Besetningen ble reddet av lokale fiskere.

## Referanser


## Eksterne lenker
* ornahusen.nu, Norrekås & Örnahusens Byalag
64 Studio

**64 Studio** er en Linux-distribusjon som er basert på Debian. Den er laget for kreative brukere og kjører på 32-biter og 64-biter x86.

Første versjon ble lansert 1. august 2006. Siste versjon er 2.1 og ble lansert 9. juni 2008.

## Referanser
UNIX/RT

**Multi-Environment Real-Time (MERT)** er et sanntidsoperativsystem og et tidsdelt operativsystem som ble utviklet av Bell Laboratories på 1970-tallet. Operativsystemet ble brukt i innbakte minidatamaskiner, spesielt PDP-11.

Det ble senere omdøpt til **UNIX Real-Time (UNIX-RT)**. En versjon som ble kalt **Duplex Multi Environment Real Time (DMERT)** var operativsystemet til den telefonsvitsjede minidatamaskinen AT&T 3B20D, konstruert for høy tilgjengelighet. DMERT ble senere omdøpt til **Unix RTR** (Real-Time Reliable).

## Referanser
Lightweight Portable Security

**Lightweight Portable Security (LPS)** er en Live CD Linux-distribusjon som blir utviklet og offentlig distribuert av Forsvarsdepartementet i USA, som ledd i dets *Software Protection Initiative* som er konstruert for å tjene som et sikkert sluttnav. Den kan kjøre på nesten enhver Intel-basert datamaskin, booter i RAM og skaper et umodifisert sluttnav. Den støtter Common Access Card kortlesere som er godkjent av DoD, noe som er påkrevet av brukere på DoD-nettverk.

Første versjon ble lansert i 2011. Siste versjon er 1.6.4 fra 30. januar 2016.

## Referanser
Mads Hvilsom

**Mads Dittmer Hvilsom** (født 23. august 1992) er en dansk fotballspiller som spiller for Hobro IK.

Han startet karrieren i FC Midtjylland hvor han ble tidenes yngste debutant i Superligaen med sine 16 år og 255 dager. Han spilte også på lån for Viborg og Hobro, før overgangen til Hobro ble gjort permanent.

Den danske angriperen scoret 16 mål for Hobro i den danske Superligaen i 2014-15 -sesongen, før suksessen gav ham muligheten i tysk 2. Bundesliga. I Eintracht Braunschweig ble det vanskelig å spille seg til fast plass, derfor ble han sendt på lån til Brann i januar 2016. Sommeren 2016 gikk han til Esbjerg, også dette på lån.

Hvilsom har aldersbestemte kamper for Danmark.

## Karriere
#### Hobro IK
I august 2012 sikret Hobro seg Hvilsom på en låneavtale fra Midtjylland. I sin andre kamp for klubben pådro han seg en alvorlig korsbåndsskade, noe som holdt han ute av spill i åtte måneder.

I juli 2014 signerte Hvilsom en toårs-kontrakt med Hobro på en permanent overgang fra Midtjylland.

#### Eintracht Braunschweig
Hvilsom signerte en treårs-kontrakt for Eintracht Braunschweig 15. juli 2015.*Såklart er det en fantastisk mulighet for meg. Jeg har hatt noen gode år i Hobro, og nå ser det ut som det fortsetter i Eintracht Braunschweig. Jeg har i mange år drømt om å prøve meg på høyeste nivå, og det er jeg glad og stolt over å endelig lykkes med. *'Mads Hvilsom**'

## Referanser


## Eksterne lenker
* 
* «Mads Hvilsom», profil på Branns hjemmeside.
Xanadu (operativsystem)

**Xanadu** er en spansk Linux-distribusjon som er basert på Debian. Distribusjonen kjører på 32-biter og 64-biter x86.

Versjon 0.7.0.x ble lansert 10. oktober 2014.

## Referanser


## Eksterne lenker
*  hjemmeside
Liberty Lady

**Liberty Lady** var et amerikansk bombefly av typen Boeing B-17 Flying Fortress. Flyet havarerte på Gotland i Sverige den 6. mars 1944 etter en 16 timers flytur.

Liberty Lady inngikk i en bombegruppe, 306th Bombardment Group i U.S. Eighth Air Forces 1st Bomb Division, som var stasjonert i Thurleigh i nærheten av Bedford i England. Flyet deltok i det første dagtoktet mot Berlin den 6. mars 1944 i en formasjon på 730 fly. De tok av fra sin base om morgenen for å bombe en kulelagerfabrikk i Erkner i den østlige utkanten av Berlin. Under toktet ble Liberty Lady truffet av antiluftskyts over det sentrale Berlin. En motor og en bensintank ble skadet. Etter hendelsen satte Liberty Lady kursen nordover mot Sverige istedenfor vestover mot basen i Thurleigh.

Ved firetiden om ettermiddagen ble flyet observert over Öland og det nødlandet på Mästermyr vest for Hemse, 45&nbsp;km sør for Visby på Gotland. Dagen etter nødlandingen ble besetningen på 10 menn fraktet over på det svenske fastlandet og videre til den amerikanske interneringsleiren i Rättvik. En i besetningen, løytnant Herman F. Allen giftet seg med Hedvig Jonsson i Gustav Vasa kyrka i Stockholm januar 1945.

Albin Larsson, verkstedseier og medlem av det svenske heimevernet i Hemse, var den som først kom til havaristedet. Han kjøpte også vraket for 250 kroner (eksklusive motorer). Vingebjelkene ble brukt som takstoler i Hemse og Havdhem.

Den 24. juli 1943 buklandet en B-17F, *Georgia Rebel*, utenfor Årjäng. Flyet ble den første av totalt 68 B-17 som søkte nødhavn i Sverige under den andre verdenskrig.

## Referanser


## Litteratur
* Gahm, Ulf (2012): «Amerikaner vilse», *Gotlandsguiden - allt du behöver veta om Gotland 2012*, Gotland: Visby

## Eksterne lenker
* Blogg av flyveren Herman F. Allens datter Patricia Allen diGeorge
* Fotografier
Esther Asamu

**Oluwatobiloba Esther Asamu** (født 1996) er en nigeriansk friidrettsutøver som konkurrerer i sprint- og mellomdistanseløp. Hun har sølv på 400 meter og gull på 4 x 400 meter fra Juniorafrikamesterskapet i friidrett 2015 som fremste internasjonale meritter.

## Idrettskarriere
;2013
Asamu deltok ved ungdomsafrikamesterskapet i friidrett 2013 (AYAC), der hun kom på 3.-plass på 800 meter med tiden 2:06,59. Hun deltok også ved ungdoms-VM i friidrett 2013 i Ukraina, men hun endte sist i sin semifinale med tiden 2:09,91, og nådde ikke finalen.

;2014
Ved den nasjonale AFN Golden League i april/mai kom Asamu på 1.-plass på 800 meter i Abuja, og hun fikk en 2.-plass og en 1.-plass på de to 1500 meterløpene i Akure.

Hun vant 1500 meter ved Warri Relays CAA Grand Prix i juni, og . Hun deltok også ved det nigerianske mesterskapet i friidrett 2014, der hun løp inn til 3.-plass på 1500 meter, med tiden 4:31,89, slått av Abiye Joy David og Shimenenge Agber. 

;2015
Ved Juniorafrikamesterskapet i friidrett 2015 i mars kom Asamu på 2.-plass på 400 meter, med 55,11 sekunder, kun slått av sin lagvenninne Olowatosin Adeloye. Denne tiden var personlig rekord for Asamu. Hun deltok også på Nigerias stafettlag som vant 4 x 400 meter stafett. 

## Referanser


## Eksterne lenker
* 
*  Profil hos All-Athletics
Julodimorpha

***Julodimorpha*** er en slekt av biller som hører til familien praktbiller (Buprestidae). 
## Utseende
Store (ca. 40 millimeter), rødbrune eller gulbrune praktbiller. Hodet er svart. Pronotum er ofte noe mørkere brunt, og kan ha noen små, svarte flekker foran. Oversiden er tett og kraftig punktert. Undersiden er mønstret i gulbrunt og svart. Beina er grønnlig eller blålig metalliske.

## Levevis
Larvene utvikler seg i røtter og stammer av eukalyptus. De voksne billene kan finnes på blomster av akasier. Denne slekten lever i halv-tørre områder.
Slekten er ellers kjent for at hannene har blitt observert mens de forsøkte å pare seg med tomme, brune ølflasker, som med sin skinnende, brune farge etter alt å dømme har vært en superstimulus, det vil si har gitt de samme sanseinntrykkene som en hunn, men i enda større grad.

## Utbredelse
Slekten er utbredt i Australia.

## Systematisk inndeling
Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Julodimorphini Karramans, 1902
******* Slekten *Julodimorpha* Gemminger & Harold, 1869
******** *[[Julodimorpha bakewelli]]* (White, 1859)
******** *[[Julodimorpha saundersii]]* Thomson, 1878 

## Referanser


## Kilder
* Atlas of Living Australia - *Julodimorpha* http://bie.ala.org.au/species/urn:lsid:biodiversity.org.au:afd.taxon:cb5948dd-3a05-48f3-9e5e-2b73f1f9ab33#tab_gallery

## Eksterne lenker
*
Kisanthobia

***Kisanthobia*** er en slekt av biller som hører til familien praktbiller (Buprestidae). Slekten omfatter bare én kjent art.

## Utseende
En middelsstor (8-14 millimeter), grønn praktbille. Oversiden er svært tett og kraftig punktert.

## Levevis
Arten er knyttet til døde stammer av eikeslekten, der larvene ganger seg gjennom den svært harde veden. De voksne billene klekkes på sensommeren og overvintrer 

## Utbredelse
Arten forekommer i et belte gjennom det sørlige Europa fra Frankrike i vest til Tyrkia og det sørvestlige Russland i øst.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Kisanthobiini Richter, 1949
******* Slekten *Kisanthobia* Marseul, 1865
******** *[[Kisanthobia ariasi]]* (Robert, 1859)

## Referanser


## Eksterne lenker
* 
* Nærbilde av arten (hode)
Gammelfossen (Averøy)

**Gammelfossen** er en foss og et damanlegg som danner utløpet av Storvatnet i Averøy kommune på Nordmøre. Storvatnet er Averøyas største vann, og drikkevannskilde for deler av Averøya. Ved fossen ligger ruinene etter en demning og et større mølleanlegg, Lyhsmølla, som ble anlagt av forretningsmannen Thomas August Lyhs på 1850-tallet. Demningen og deler av bygningsmassen ble murt opp av skiferstein som ble brutt i fjellet like ved fossen.  I tillegg ble det satt opp bolighus, løe, fuglehus og laget et forseggjort parkmessig anlegg med terrasser, veier og gangbruer (klopper). Anlegget ble drevet som mølle i en kort periode, men allerede på 1870-tallet ble anlegget lagt ned, og alt treverk fra mølleanlegget ble fjernet og gjenbrukt i nærområdet. 
## Skader i 1970
Damanlegget og ruinene lå lenge brakk uten annen funksjon enn som demning og vanntilførsel for fiskeindustrien som etter hvert etablerte seg i Kristvika ved Bruhagen. På 70-tallet ble det besluttet å demme opp Storvatnet for å sikre vanntilførselen til det kommunale vannverket. I denne forbindelse ble demningen tettet og demningspassasjen stengt av med sement. Anlegget ble da skadet av anleggsmaskiner, og deler av trappeanlegget og murene ble skadet. 
## Skader på 1990-tallet
I forbindelse med oppsetting av høyspentmaster ble det på 1990-tallet igjen kjørt anleggsmaskiner inn i ruinene, og det ble gjort ytterligere skader.

## Igjengroing
Etter at det ble slutt på løsdrift av stor- og småfe, har tilveksten av skog og annen vegetasjon nærmest skjult fossen og ruinene. 

## Rehabilitering
Gammelfossen ligger i et naturskjønt område, mellom to fiskerike vann, og med gode turmuligheter. Ruinene danner vakre og dramatiske kulisser for en historie med gryende industri og nytenkning på Averøya. Mange har derfor ønsket å rehabilitere området og tilbakestille deler av anlegget til sin opprinnelige parkmessige stand og gjøre Gammelfossen tilgjengelig som friluftsområde. I 2015 ble det etablert en organisasjon "Gammelfossens venner" som på dugnad har fjernet skog og kratt, og gjort området åpent og tilgjengelig. Gammelfossens venner ble i februar 2017 tildelt kr 25 000 fra kultur- og folkehelseutvalget i fylket, som blant annet finansierte en tilstandsrapport. Rapporten ble fremlagt 29.august samme år, og videresendt Haakon Aase i Bergen, som er ekspert på tørrmuring. 22. mars 2018 ble det avholdt befaring, der han konkluderte med at det er fullt mulig å restaurere disse gamle murene til det de var.
VM i skiflyging 2016

**VM i skiflyging 2016** ble avholdt i Kulm i den østerrikske byen Bad Mitterndorf fra 14. til 17. januar 2016. Mesterskapet ble avviklet med trening og kvalifisering torsdag 14. januar, to individuelle renndager med to omganger hver 15. og 16. januar, og lagkonkurranse søndag 17. januar. Vindproblemer gjorde at den andre konkurranseomgangen lørdag 16. januar måtte avlyses, dermed ble tre omganger gjeldende i den individuelle konkurransen.

Peter Prevc fra Slovenia ble verdensmester individuelt, med Kenneth Gangnes fra Norge på 2.-plass og Stefan Kraft fra Østerrike på 3.-plass.
Lagkonkurransen ble vunnet av Norge, som stilte med Anders Fannemel, Johann André Forfang, Daniel-André Tande og Kenneth Gangnes. Tyskland tok sølv og Østerrike tok bronsemedaljene..

## Program

## Resultater

### Individuelt

### Lag

## Referanser


## Eksterne lenker
*
Oliver Rotihaug

**Oliver Rotihaug** (født 1997) er en norsk fotballspiller som spiller for .

Oliver Rotihaug er en angrepsspiller som kom fra Eid til Branns utviklingsavdeling sommeren 2013 hvor han begynte å spille for Branns tredjelag i 4. divisjon.
Sesongen 2014 utviklet han seg godt med mange kamper og mål for tredjelaget, Brann 2 og juniorlaget. Han stod oppført på b-listen og kom med i troppen til bortekampen mot .

Har i sin tid i Bryne blitt brukt som vingback, back og kantspiller.

## Referanser


## Eksterne lenker
* 
* «Oliver Rotihaug», profil på Branns hjemmeside.
* «Oliver Rotihaug», artikkel fra NRK om å flytte fra Eid.
* «Oliver Rotihaug», tatt ut på G19 landslaget.
Epistomentis

***Epistomentis*** er en slekt av biller som hører til familien praktbiller (Buprestidae). Slekten omfatter bare én kjent art.

## Utseende
En middelsstor (20-25 millimeter), avlange, blankt svart praktbille uten metallisk glans. Pronotum har en smal, oransje midtstripe og oransje sidekanter, dekkvingene er brungule til rødbrune med en svart lengdestripe som noen ganger er nesten forsvunnet. Dekkvingene har en skarp pigg i spissen.

## Levevis
Arten holder til i den såkalte valdiviske regnskogen. Larvene utvikler seg på døde stokker av sørbøk (*Nothofagus*), der de eter av den indre barken og sevjelaget. Billen kan også angripe levende trær, men da helst slike som er svekket. De voksne billene er aktive om sommeren og relativt vanlige.

## Utbredelse
Arten er utbredt i det sørlige Sør-Amerika (Chile og Neuquén-provinsen i Argentina).

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Epistomentini Levey, 1978
******* Slekten *Epistomentis* Solier, 1849
******** *[[Epistomentis pictus]]* (Gory, 1841)

## Referanser


## Kilder
* Nettside om ''Epistomentis pictus''

## Eksterne lenker
*
Mästermyr

**Mästermyr** er et myrområde med flere vann som nå for det meste er drenert. Det ligger på Gotland, vest for Hemse i Sverige.

Myren ble drenert i 1902-10. Før dreneringen omfattet myren 26,7&nbsp;km² myr, hvorav 3,2&nbsp;km² var åpne vann. Av myrflaten var på 1930-tallet 12&nbsp;km² udyrket. Som nødsarbeid ble det i 1920-21 bygget 22,5&nbsp;km veger over Mästermyr.

Før dreneringen var Mästermyr en viktig rasteplass for sjøfugl. Tidligere var det et omfattende fiske her. Blant de vann som er blitt tørrlagt er *Tunngansträsk*, *Storträsk*, *Nydträsk*, *Risalaträsk* og *Eskesträsk*.

## Mästermyrkisten
I 1936 ble det funnet en kiste, Mästermyrkistan, i den store myra. Det var en trekiste som ble funnet da området for første gang kom under plogen. Kisten gir, takket være det store antall verktøy den inneholdt, et verdefullt innblikk i vikingtidens teknologi. Funnet forvaltes av Historiska museet i Stockholm.

Størstedelen av funnet hadde ligget i kisten, men det ble også funnet gjenstander rundt kisten. Tre kokekar av bronse, tre redskaper av jern samt en kurv. Trolig hadde alt gått til bunns da en båt kantret, eftersom myren på den tiden var et åpent vann.

Kisten er stor, 90X25 cm og om lag tyve cm høy og nærmest uskadet av traktorens plog tross den voldsomme behandling den fikk. Lokket er litt halvrundt, gjort av planker, kisten er spikret av fire ulikt lange planker med forsinkede hjørner og en låsanordning av jern.

## Referanser
Markus Olsen Pettersen

**Markus Olsen Pettersen** (født 1999) er en norsk tidligere fotballspiller.

Pettersen kom fra Askøy til Brann i 2013 som en ung talentfull keeper. I mars 2015 skrev han under på en treårig proffkontrakt. I løpet av den sesongen spilte han fast på Brann 2 i 3. divisjon i tillegg til NM og UEFA Youth League kamper for juniorlaget. Det ble også ni kamper med flagget på brystet for G16.

Før 2016-sesongen ble Pettersen tatt opp i A-stallen.

## Landslaget
Han ble tatt ut i Norges tropp til U20-VM 2019 i Polen.

## Referanser


## Eksterne lenker
* 
* «Markus O. Pettersen», profil på Branns hjemmeside.
* «Markus O.Pettersen», profil på NFFs hjemmeside. (Landslagsstatistikk)
Maoraxia

***Maoraxia*** er en slekt av biller som hører til familien praktbiller (Buprestidae).

## Utseende
Små (3-6 millimeter), blanke, svarte praktbiller, noen ganger med metallisk glans. Oversiden er punktert med grunne punkter og sparsomt kledt med korte, oppstående hår.

## Utbredelse
Slekten er utbredt i Oseania (New Zealand, Australia, Ny-Caledonia, Salomonøyene, Fiji, Tonga).

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Maoraxiniini Holynski, 1984
******* Slekten *Maoraxia* Obenberger, 1937
******** *[[Maoraxia auroimpressa]]* (Carter, 1924)
******** *[[Maoraxia bourgeoisi]]* Bily, Curletti & Aberlenc, 1985
******** *[[Maoraxia cordicollis]]* (Fauvel, 1891)
******** *[[Maoraxia eremita]]* (White, 1846)
******** *[[Maoraxia excavata]]* (Fauvel, 1891)
******** *[[Maoraxia kladavuensis]]* Bellamy, 2008
******** *[[Maoraxia purpurea]]* Bellamy, 1990
******** *[[Maoraxia roseocuprea]]* Bellamy & Peterson, 2000
******** *[[Maoraxia storeyi]]* Williams & Bellamy, 1985
******** *[[Maoraxia tokotaai]]* Bellamy, 2008
******** *[[Maoraxia tongae]]* Bellamy, 1985
******** *[[Maoraxia viridis]]* Bellamy, 1985
******** *[[Maoraxia viti]]* Bellamy, 2008

## Referanser


## Kilder
* C.L. Bellamy og G.A. Williams (1985) A revision of the genus ''Maoraxia'' with a New synonym in ''Acmaeodera'' (Coleoptera: Buprestidae). *International Journal of Entomology* 27: 147-161.

## Eksterne lenker
* 
* Bilde av ''Maoraxia bourgeoisi''
Trachypteris

***Trachypteris*** er en slekt av biller som hører til familien praktbiller (Buprestidae). Slekten omfatter bare én art.
## Utseende
En middelsstor, halvblank, svart praktbille. Dekkvingene har tolv litt uregelmessige, gulaktige flekker.

## Levevis
Larvene utvikler seg i poppel-arter (*Populus* spp.) og vier-arter (*Salix* spp.).

## Utbredelse
Arten er vidt utbredt i den palearktiske sone, både i Nord-Afrika og i Asia. I Europa finnes den overalt bortsett fra i den nordvestlige delen (Norden og Storbritannia).
I Tyskland er arten regnet som sjelden og truet.

## Systematisk inndeling

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Melanophilini Bedel, 1921
******* Slekten *Trachypteris* Kirby, 1837
******** *[[Trachypteris picta]]* (Pallas, 1773)

## Referanser


## Eksterne lenker
*
Shume Chaltu Regasa

**Shume Chaltu Regasa**, også skrevet **Shumi** (født 13. desember 1996) er en etiopisk friidrettsutøver som konkurrerer i sprint- og mellomdistanseløp. Hun har gull på 800 meter og sølv på 4 x 400 meter fra Juniorafrikamesterskapet i friidrett 2015 som fremste internasjonale meritter.

## Idrettskarriere
;2013
Asamu deltok ved ungdomsafrikamesterskapet i friidrett 2013 (AYAC) i Warri i Nigeria, der hun kom på 4.-plass på 400 meter med tiden 56,19 sekunder. I tillegg fikk Etiopia her gull på medleystafetten. Nigeria vant opprinnelig medleystafetten, men Cecilia Francis, som løp på vinnerlaget, ble tatt i doping, og laget ble dermed diskvalifisert. 

;2014
Ved Afrikamesterskapet i friidrett 2014 i Marrakech deltok hun på 400 meter, og kom sist i sitt innledningsheat, der hun løp på 55,72 (18. beste tid), og hun nådde dermed ikke finalen. 

;2015
Ved Juniorafrikamesterskapet i friidrett 2015 i mars kom Regasa på 1.-plass på 800 meter, med 2:09,20, foran Kore Nagaho og Susan Aneno. Hun deltok også på Etiopias stafettlag som kom på 2.-plass på 4 x 400 meter stafett. Hun deltok ved Galà dei Castelli-stevnet i Bellinzona i Sveits i juli, der hun kom på 7.-plass på 800 meter, med 2:01,80. 

I september deltok hun ved Panafrikanske leker 2015, der hun satte ny personlig rekord på 2:01,59 på 800 meter, og endte her på 3.-plass. I tillegg deltok hun på 4 x 400 meter stafett, der Etiopia løp på 3:39,99, og kom på 4.-plass. 

## Referanser


## Eksterne lenker
* 
*  Profil hos All-Athletics
Phaenops

***Phaenops*** er en slekt av biller som hører til familien praktbiller (Buprestidae). 
## Utseende
Små til middelsstore, litt brede, mer eller mindre metallisk skinnende praktbiller.

## Levevis
 
## Utbredelse
Slekten har en holarktisk utbredelse.

## Systematisk inndeling / norske arter

Disse artene har blitt flyttet en god del mellom ulike slekter, blant andre *[[Melanophila]]*.
Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Melanophilini Bedel, 1921
******* Slekten *Phaenops* Dejean, 1833
******** Blåpraktbille, *[[Phaenops cyanea]]* (Fabricius, 1775)
******** Myrpraktbille, *[[Phaenops formaneki]]* (Jakobson, 1913)
******** *[[Phaenops abies]]* (Champlain & Knull, 1923)
******** *[[Phaenops aeneola]]* (Melsheimer, 1845)
******** *[[Phaenops aerea]]* Ganglbauer, 1886
******** *[[Phaenops californica]]* (Van Dyke, 1918)
******** *[[Phaenops carolina]]* (Manee, 1913)
******** *[[Phaenops caseyi]]* (Obenberger, 1944)
******** *[[Phaenops delagrangei]]* (Abeille de Perrin, 1891)
******** *[[Phaenops drummondi]]* (Kirby, 1837)
******** *[[Phaenops fulvoguttata]]* (Harris, 1830)
******** *[[Phaenops gentilis]]* (LeConte, 1863)
******** *[[Phaenops guttulata]]* (Gebler, 1830)
******** *[[Phaenops horni]]* (Obenberger, 1944)
******** *[[Phaenops intrusa]]* (Horn, 1882)
******** *[[Phaenops knoteki]]* Reitter, 1898
******** *[[Phaenops lecontei]]* (Obenberger, 1928)
******** *[[Phaenops marmottani]]* (Fairmaire, 1868)
******** *[[Phaenops obenbergeri]]* (Knull, 1952)
******** *[[Phaenops obtusa]]* (Horn, 1882)
******** *[[Phaenops peakischkulensis]]* Alexeev, 1996
******** *[[Phaenops piniedulis]]* (Burke, 1908)
******** *[[Phaenops sumptuosa]]* (Abeille de Perrin, 1904)
******** *[[Phaenops vandykei]]* (Obenberger, 1944)
******** *[[Phaenops yang]]* Kubáň & Bílý, 2009
******** *[[Phaenops yin]]* Kubáň & Bílý, 2009

## Referanser


## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Zahradník, J. og Chvála, M. 1991. *Teknologisk forlags store bok om insekter*. N.W. Damm. Om praktbiller s. 280-282.
* Artsdatabanken – Buprestidae Besøkt 24. august 2015.

## Eksterne lenker
*
Mhow

**Mhow** eller **Mhow Cantonment** (महूँ (डाँ. आंबेडकर नगर) er en by i den indiske delstaten Madhya Pradesh, og tilhører distriktet Indore. Folkemengden var på 81&nbsp;702 innvånere ved folketellingen i 2011. Byen har status som *[[cantonment]]*, og står derfor under militær administrasjon.

## Referanser
Calotemognatha

***Calotemognatha*** er en slekt av biller som hører til familien praktbiller (Buprestidae). Denne slekten er spesielt ettertraktet mellom samlere da artene er fargerike og forholdsvis uvanlige.

## Utseende
Middelsstore til ganske store (10-40 millimeter), noe brede praktbiller. Oversiden er tegnet i rødt og svart. Undersiden er kledt med sølvhvite hår i den fremre delen.

## Levevis
Artene lever i krattskog (mallee).

## Utbredelse
Slekten er utbredt i den sørlige delen av Australia.

## Systematisk inndeling

Inndelingen følger . Artene ble tidligere plassert i slektene *[[Stigmodera]]* eller *[[Temognatha]]*.

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Stigmoderini Lacordaire, 1985
******* Slekten *Calotemognatha* Peterson, 1991
******** *[[Calotemognatha laevicollis]]* (Saunders, 1868)
******** *[[Calotemognatha varicollis]]* (Carter, 1913)
******** *[[Calotemognatha yarelli]]* (Gory & Laporte, 1838)

## Referanser


## Kilder
* Magnus Peterson (1991) A new southern Australian subgenus of *Temognatha* Solier (Coleoptera: Buprestidae: Buprestinae), with nomenclatural notes on Solier's generic name. *Rec. West. Aust. Mus*. 15(1}: 117-127. http://www.calodema.com/freefiles/peterson/peterson_calotemognatha.pdf

## Eksterne lenker
*
École de l’Air

**École de l'air et de l'Espace** er et fransk militærakademi som utdanner offiserer til det franske luftforsvaret (Fransk: Armée de l’air et de l’espace), blant annet piloter, ingeniører og teknikere. Skolen er en ''grande école'' og medlem av *Conférence des grandes écoles*. Skolen ligger i tilknytning til basen *Base aérienne 701 Salon-de-Provence*, i Salon-de-Provence.

## Grader tilbudt
* Ingeniør *École de l'Air* ;
* Mastère Spécialisé (i samarbeid med *[[École nationale de l'aviation civile]]* og *Institut supérieur de l'aéronautique et de l'espace*) ;
* MOOC i luftvern.

## Alumni
* Léopold Eyharts, fransk astronaut.

## Referanser


## Eksterne lenker
*